Document ID: /roh_data/filtered/fineweb-2-filterrobots_roh.jsonl.gz/46977

L'uffant pitschen dal chantun Argovia saja s'infectà en l'exteriur. Il cas vegnia dentant anc sclerì, ha annunzià Kuster. Ulteriuras infurmaziuns n'ha el betg communitgà. En total hai dà oz 32 infecziuns novas cun il coronavirus. La gievgia 20, la mesemna ed il mardi mintgamai 15 cas.
Quai è il pli aut dumber dapi in'emna. Stefan Kuster, il nov manader da la partiziun malsognas transmissiblas dal BAG ha perquai appellà da sa tegnair vid las reglas da protecziun. La situaziun epidemiologica saja en il mument stabila. Las infecziuns dad oz duain dentant far endament a la populaziun che «l'istorgia cun il coronavirus» na saja anc betg a la fin.
70 persunas en quarantina
Plinavant è vegnì enconuschent, che dus uffants a Basilea-Citad èn s'infectads cun il coronavirus. Ord quest motiv han bunamain 70 persunas stuì ir en quarantina. La gievgia hai dà bunamain 5'000 tests en Svizra. Ins veglia chattar mintga cas ed identifitgar sco er interrumper mintga chadaina d'infecziun.